ΑΠΟΦΑΣΗ ΤΟΥ ΣΥΜΒΟΥΛΙΟΥ της 21ης Δεκεμβρίου 1990 για την έγκριση ειδικού προγράμματος έρευνας και τεχνολογικής ανάπτυξης στον τομέα των μεταφορών ( Euret ) 1990-1993 ( 91/11/ΕΟΚ )

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 130 Ο παράγραφος 2,

την πρόταση της Επιτροπής ( 1 ),

Σε συνεργασία με το Ευρωπαϊκό Κοινοβούλιο ( 2 ),

Έχοντας υπόψη του τη γνώμη της Οικονομικής και Κοινωνικής Επιτροπής ( 3 ),

Εκτιμώντας :

ότι το άρθρο 130 Ι της συνθήκης ορίζει ότι η υλοποίηση του προγράμματος-πλαισίου γίνεται μέσω ειδικών προγραμμάτων που αναπτύσσονται στο εσωτερικό κάθε δράσης -

ότι με την απόφαση 87/516/Ευρατόμ, ΕΟΚ ( 4 ) το Συμβούλιο θέσπισε ένα πρόγραμμα-πλαίσιο κοινοτικών ενεργειών στον τομέα της έρευνας και τεχνολογικής ανάπτυξης ( 1987-1991 ) στο οποίο προβλέπονται, μεταξύ άλλων, δράσεις στον τομέα των μεταφορών -

ότι, μετά την έγκριση, με την απόφαση 90/221/Ευρατόμ, ΕΟΚ ( 5 ), του τρίτου προγράμματος-πλαισίου κοινοτικών δράσεων στον τομέα της έρευνας και της τεχνολογικής ανάπτυξης ( 1990-1994 ), απαιτείται να συνεχιστεί η υλοποίηση του δεύτερου προγράμματος-πλαισίου ( 1987-1991 ) μέσω ειδικών προγραμμάτων τα οποία προβλέπονται σε αυτό το δεύτερο πρόγραμμα δράσεως, όπως π.χ . έρευνα στον τομέα των μεταφορών ( γραμμή δράσης 2-3 )-

ότι το πρόγραμμα-πλαίσιο προβλέπει, μεταξύ των κριτηρίων επιλογής των κοινοτικών ενεργειών, τη συμβολή στην ενίσχυση της οικονομικής και κοινωνικής συνοχής της Κοινότητας, με διατήρηση του στόχου της επιστημονικής και τεχνικής ποιότητας -

ότι η ολοκλήρωση της εσωτερικής αγοράς θα αυξήσει σημαντικά τη ζήτηση στον τομέα των μεταφορών και θα απαιτήσει από το σύνολο των μεταφορικών μέσων να ανταποκριθούν κατά τον αποτελεσματικότερο, οικονομικότερο και λιγότερο επιζήμιο για την υγεία και το περιβάλλον τρόπο στην αύξηση της κινητικότητας των αγαθών και των προσώπων στην Κοινότητα και κατ' εξοχήν σε μειονεκτικές περιφέρειες, σε νησιώτικες και παραμεθόριες περιοχές -

ότι η τεχνική καινοτομία μπορεί να συμβάλλει ουσιαστικά στην αποτελεσματικότητα και ανταγωνιστικότητα των διαφόρων μεταφορικών μέσων, καθώς και στη μείωση των οχλήσεων που αυτά προκαλούν -ιδίως όσον αφορά τη συνολική επίπτωση στο περιβάλλον - καθώς και την κατανάλωσή τους σε ενέργεια, ενώ ταυτόχρονα αυξάνει την ασφάλειά τους και μπορεί εξάλλου να συμβάλει στη βελτίωση των συνθηκών εργασίας του προσωπικού που απασχολείται στον εν λόγω τομέα -

ότι η αύξηση του όγκου των συναλλαγών και των μετακινήσεων θα δημιουργήσει σοβαρά προβλήματα κυκλοφοριακής συμφόρησης για τα οποία θα πρέπει να εξευρεθούν πρωτότυπες λύσεις, δίνοντας τις κατάλληλες κατευθύνσεις στην έρευνα, την ανάπτυξη και την τεχνολογική καινοτομία -

ότι η Επιτροπή, σε στενή συνεργασία με τα κράτη μέλη, μπορεί να αναλάβει κάθε χρήσιμη πρωτοβουλία για την προώθηση του συντονισμού μεταξύ των κρατών μελών όσον αφορά τις ερευνητικές τους δράσεις στον τομέα των μεταφορών -

ότι η συνεργασία κατά την έρευνα επιτρέπει να προοδεύσει η τυποποίηση, η συμβατότητα ή, σε ορισμένες περιπτώσεις η ενοποίηση των μεταφορικών δικτύων, που αποτελούν κεντρικά στοιχεία ενός αποτελεσματικότερου και λιγότερου βλαβερού για το περιβάλλον συστήματος μεταφορών -

ότι οι μικρές και μεσαίες επιχειρήσεις ( ΜΜΕ ) πρέπει να συμμετέχουν όσο το δυνατόν περισσότερο στην ανάπτυξη των νέων τεχνικών μεταφοράς και ότι πρέπει να λαμβάνονται υπόψη οι δικές τους ιδιαίτερες απαιτήσεις, χωρίς όμως να θίγεται η επιστημονική και τεχνική ποιότητα του προγράμματος -

ότι το πρόγραμμα θα πρέπει να λάβει υπόψη την περιφερειακή διάσταση και προσέγγιση των προβλημάτων καθώς και τις σχέσεις με τις χώρες διαμετακόμισης -

ότι η συμμετοχή, με τις κατάλληλες προϋποθέσεις, οργανώσεων και επιχειρήσεων τρίτων ευρωπαϊκών χωρών που έχουν συνάψει συμφωνίες συνεργασίας με την Κοινότητα, για ενέργειες επιστημονικής και τεχνικής έρευνας και ανάπτυξης, μπορεί να συμβάλει στη βελτίωση του τεχνολογικού επιπέδου των μεταφορών της Κοινότητας -

ότι ένας σημαντικός αριθμός συντονισμένων δράσεων στον τομέα της έρευνας των μεταφορών διεξάγονται στα πλαίσια του προγράμματος Cost και συμπληρώνουν τις δράσεις που προβλέπονται στο παρόν πρόγραμμα -

ότι έχει ζητηθεί η γνώμη της Επιτροπής Επιστημονικής και Τεχνικής Έρευνας ( Crest ),

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1

Θεσπίζεται ειδικό πρόγραμμα έρευνας και τεχνολογικής ανάπτυξης για την Ευρωπαϊκή Οικονομική Κοινότητα στον τομέα των μεταφορών, όπως περιγράφεται στο παράρτημα Ι, για την περίοδο τριών ετών από τις 21 Δεκεμβρίου 1990 . Άρθρο 2

1 . Το ποσό που κρίνεται αναγκαίο για την εκτέλεση του προγράμματος ανέρχεται σε 25 εκατομμύρια Ecu, στα οποία περιλαμβάνονται και οι δαπάνες για προσωπικό έξι ατόμων .

2 . Μια ενδεικτική κατανομή των πόρων παρατείθεται στο παράρτημα ΙΙ . Άρθρο 3

Στο παράρτημα Ι παρατείθενται λεπτομερείς κανόνες για την εφαρμογή του προγράμματος και για το ποσοστό της κοινοτικής οικονομικής συμμετοχής . Άρθρο 4

1 . Πριν από το τέλος του δεύτερου έτους εφαρμογής του προγράμματος, η Επιτροπή το επανεξετάζει και υποβάλλει έκθεση για τα αποτελέσματα της επανεξέτασης στο Ευρωπαϊκό Κοινοβούλιο και το Συμβούλιο καθώς και, αν είναι ανάγκη, προτάσεις τροποποίησης ή παράτασής του .

2 . Μετά την ολοκλήρωση του προγράμματος διενεργείται αξιολόγηση των επιτευχθέντων αποτελεσμάτων από την Επιτροπή, η δε σχετική έκθεσή της υποβάλλεται στο Ευρωπαϊκό Κοινοβούλιο και το Συμβούλιο .

3 . Οι εκθέσεις που προβλέπονται στις παραγράφους 1 και 2 ανωτέρω, συντάσσονται έχοντας υπόψη τους στόχους που ορίζονται στο παράρτημα Ι και σύμφωνα με το άρθρο 2 παράγραφος 2 της απόφασης 87/516/Ευρατόμ, ΕΟΚ . Άρθρο 5

Η Επιτροπή των Ευρωπαϊκών Κοινοτήτων εξασφαλίζει την εφαρμογή του προγράμματος . Η Επιτροπή των Ευρωπαϊκών Κοινοτήτων επικουρείται από επιτροπή που αποτελείται από εκπροσώπους των κρατών μελών και προεδρεύεται από εκπρόσωπο της Επιτροπής των Ευρωπαϊκών Κοινοτήτων .

Οι συμβάσεις που συνάπτονται από την Επιτροπή των Ευρωπαϊκών Κοινοτήτων διέπουν τα δικαιώματα και τις υποχρεώσεις κάθε συμβαλλόμενου μέρους, και ιδίως τις μεθόδους για τη διάδοση, την προστασία και την αξιοποιηση των αποτελεσμάτων της έρευνας . Άρθρο 6

Ο εκπρόσωπος της Επιτροπής των Ευρωπαϊκών Κοινοτήτων υποβάλλει στην επιτροπή σχέδιο των μέτρων που πρέπει να ληφθούν . Η επιτροπή διατυπώνει τη γνώμη της για το σχέδιο αυτό σε προθεσμία που ορίζει ο πρόεδρός της ανάλογα με τον επείγοντα χαρακτήρα του θέματος . Η γνώμη αποφασίζεται με την πλειοψηφία που προβλέπεται στο άρθρο 148 παράγραφος 2 της συνθήκης, σε περίπτωση αποφάσεων που καλείται να λάβει το Συμβούλιο μετά από πρόταση της Επιτροπής των Ευρωπαϊκών Κοινοτήτων . Κατά την ψηφοφορία στην επιτροπή του άρθρου 5 οι ψήφοι των εκπροσώπων των κρατών μελών σταθμίζονται σύμφωνα με τη διαδικασία που ορίζεται στο προαναφερθέν άρθρο . Ο πρόεδρος δεν λαμβάνει μέρος στην ψηφοφορία .

Η Επιτροπή των Ευρωπαϊκών Κοινοτήτων λαμβάνει μέτρα που εφαρμόζονται αμέσως . Ωστόσο, αν τα μέτρα αυτά δεν είναι σύμφωνα με τη γνώμη της επιτροπής, ανακοινώνονται αμέσως από την Επιτροπή των Ευρωπαϊκών Κοινοτήτων στο Συμβούλιο . Στην περίπτωση αυτή :

- η Επιτροπή των Ευρωπαϊκών Κοινοτήτων αναβάλει την εφαρμογή των μέτρων που έχει αποφασίσει, για χρονικό διάστημα όχι μεγαλύτερο των τριών μηνών από την ημερομηνία της ανακοίνωσης αυτής,

- το Συμβούλιο, αποφασίζοντας με ειδική πλειοψηφία, μπορεί να λάβει με διαφορετικά απόφαση μέσα στην προθεσμία που προβλεπεται στην προηγούμενο παράγραφο . Άρθρο 7

Οι διαδικασίας του άρθρου 6 εφαρμόζονται ιδίως για :

- το περιεχόμενο τωνπροσκλήσεων για υποβολή προτάσεων,

- την αξιολόγηση των προτεινόμενων σχεδίων καθώς και για την εκτίμηση του ποσού της κοινοτικής συμμετοχής σε αυτά,

- την υλοποίηση συντονισμένων δράσεων,

- τις παρεκκλίσεις από τους γενικούς κανόνες που διέπουν την κοινοτική συμμετοχή, και που καθορίζονται στο παράρτημα ΙΙΙ,

- τη συμμετοχή, σε οποιοδήποτε σχέδιο, μη κοινοτικών οργανώσεων και επιχειρήσεων που αναφέρει το άρθρο 8 παράγραφος 2,

- οποιαδήποτε αναπροσαρμογή της ενδεικτικής κατανομής των κεφαλαίων που εκτίθεται στο παράρτημα ΙΙ,

- τα μέτρα που πρέπει να ληφθούν για την αξιολόγηση των προγραμμάτων,

- τη μεθόδευση της διάδοσης της προστασίας και της αξιοποίησης των αποτελεσμάτων της έρευνας που διεξάγεται στα πλαίσια των προγραμμάτων . Άρθρο 8

1 . Η Επιτροπή εξουσιοδοτείται να διαπραγματευθεί, σύμφωνα με το άρθρο 130 Μ της συνθήκης, συμφωνίες με διεθνείς οργανισμούς με κράτη που δεν είναι μέλη της Κοινότητας και συμμετέχουν στην Ευρωπαϊκή Συνεργασία στον τομέα της Επιστημονικής και Τεχνικής Έρευνας ( Cost ) και με τις ευρωπαϊκές χώρες που έχουν συνάψει συμφωνίες-πλαίσια για την επιστημονική και τεχνική συνεργασία με την Κοινότητα με στόχο τη συμμετοχή τους στο πρόγραμμα .

2 . Στις περιπτώσεις που έχουν συναφθεί συμφωνίες-πλαίσια για την επιστημονική και τεχνική συνεργασία μεταξύ τρίτων χωρών και των Ευρωπαϊκών Κοινοτήτων, οργανισμοί και επιχειρήσεις εγκατεστημένες στις εν λόγω χώρες μπορούν, με βάση το κριτήριο του αμοιβαίου οφέλους, να καταστούν εταίροι σε σχέδια που πραγματοποιούνται στο πλαίσιο αυτού του προγράμματος .

3 . Η κοινοτική χρηματοδότηση για το πρόγραμμα δεν χορηγείται στους αντισυμβαλλόμενους που είναι εγκατεστημένοι εκτός Κοινότητας και συμμετέχουν ως εταίροι σε σχέδια που αναλαμβάνονται στα πλαίσια του προγράμματος . Οι αντισυμβαλλόμενοι αυτοί οφείλουν να συνεισφέρουν στα γενικά διοικητικά έξοδα . Άρθρο 9

Η παρούσα απόφαση απευθύνεται στα κράτη μέλη .

Βρυξέλλες, 21 Δεκεμβρίου 1990 .

Για το Συμβούλιο

Ο Πρόεδρος

A . RUBERTI ( 1 ) ΕΕ αριθ . C 318 της 20 . 12 . 1989, σ . 5, και

ΕΕ αριθ. C 37 της 7 . 2 . 1990, σ . 5 . ( 2 )

ΕΕ αριθ . C 175 της 16 . 7 . 1990, σ . 121, και

ΕΕ αριθ . C 295 της 26 . 11 . 1990 . ( 3 )

ΕΕ αριθ . C 124 της 21 . 5 . 1990, σ . 26 . ( 4 )

ΕΕ αριθ . L 302 της 24 . 10 . 1987, σ . 1 . ( 5 )

ΕΕ αριθ . L 117 της 8 . 3 . 1990, σ . 28 .

ΠΑΡΑΡΤΗΜΑ Ι ΣΤΟΧΟΙ ΚΑΙ ΠΕΡΙΕΧΟΜΕΝΟ ΤΟΥ ΠΡΟΓΡΑΜΜΑΤΟΣ ΚΑΙ ΚΡΙΤΗΡΙΑ ΑΞΙΟΛΟΓΗΣΗΣ

Οι καθορισμένοι κοινοτικοί στόχοι οι σχετικοί με το τμήμα του προγράμματος-πλαισίου που αφορά τις μεταφορές είναι οι εξής :

- ανταγωνιστικότητα : να βελτιωθεί η αποτελεσματικότητα και η ανταγωνιστικότητα των μεταφορικών συστημάτων και των αντίστοιχων βιομηχανικών μέσω της μείωσης του κόστους, της βελτίωσης των επιδόσεων, της ποιότητας των υπηρεσιών και της διαχείρισης των διαφόρων συστημάτων και των συστατικών τους,

- ασφάλεια : να βελτιωθεί η ασφάλεια των μεταφορικών μέσων και οι συνθήκες εργασίας,

- προστασία του περιβάλλοντος : να μειωθούν οι βλαβερές επιπτώσεις των μεταφορικών μέσων για το περιβάλλον .

Η κοινοτική έρευνα στον τομέα των μεταφορών πρέπει να εξυπηρετεί το συμφέρον του συνόλου του συστήματος μεταφορών της Κοινότητας, προς όφελος κάθε μεμονωμένου μεταφορικού μέσου και με στόχο την εναρμονισμένη ανάπτυξη . Πρέπει να βοηθήσει τη λήψη αποφάσεων στον τομέα της πολιτικής μεταφορών, έρευνας και βιομηχανίας που συνδέεται με τον τομέα των μεταφορών .

Λόγω της πολυπλοκότητας και του μεγέθους του τομέα των μεταφορών, το πρόγραμμα Euret περιλαμβάνει λίγα ερευνητικά θέματα που έχουν προτεραιότητα .

Το πρόγραμμα Euret aεχει τρεις συγκεκριμένους στόχους :

- τη βελτιστοποίηση της εκμετάλλευσης των μεταφορικών δικτύων,

- "επιμελητειακά" θέματα,

- τη μείωση των βλαβερών εξωτερικών επιπτώσεων .

Οι στόχοι αυτοί μπορούν να διατυπωθούν ως εξής :

1 . Βελτιστοποίηση της εκμετάλλευσης των δικτύων

1.1 . Ανάλυση κόστους/ωφέλειας και πολυκριτηριακή ανάλυση για την κατασκευή νέων οδών

Στόχος είναι ο προσδιορισμός του κατά πόσον μπορεί και πρέπει να δημιουργηθεί ένα ευρωπαϊκό σύστημα αναφοράς για την ανάλυση, καθώς και η εκπόνηση συντονισμένης μεθόδου αξιολόγησης των σχεδίων έργων οδοποιίας .

1.2 . Ευρωπαϊκό σύστημα διαχείρισης της σιδηροδρομικής κυκλοφορίας

Στόχος είναι ο σχεδιασμός ενός συστήματος ελέγχου της σιδηροδρομικής κυκλοφορίας, επιβατών και εμπορευμάτων, η αξιολόγηση του εξοπλισμού εντοπισμού και διαβιβάσεων και η ανάπτυξη των κυριότερων στοιχείων λογισμικού του συστήματος .

Το σύστημα θα βασίζεται στη στενή αλληλεπίδραση υποδομής και τροχαίου υλικού και θα αφορά τις επικοινωνίες εδάφους-συρμού καθώς και το σύστημα με το οποίο οι συρμοί μετρούν την απόσταση που έχουν διανύσει .

Μόνο μια πρώτη φάση μπορεί να γίνει στα πλαίσια του Euret . Είναι όμως σημαντικό ν' αρχίσουν εγκαίρως και οι υπόλοιπες φάσεις, δηλαδή η ανάπτυξη των στοιχείων του υλικού, η διαμόρφωση του συστήματος και η πειραματική δοκιμή του .

1.3 . Σχεδιασμός και αξιολόγηση ενός συστήματος διαχείρισης της κυκλοφορίας των πλοίων

Στόχος είναι η αξιολόγηση της σκοπιμότητας και της ωφελιμότητας της λήψης μέτρων που να αξιοποιούν όσο το δυνατόν καλύτερα τις επενδύσεις που έχουν ήδη γίνει ή γίνονται σήμερα στον τομέα των VTS ( Vessel Traffic Services Systems = Συστήματα Υπηρεσιών Κυκλοφορίας Πλοίων ), καθώς και της δυνατότητας της ένταξης μερικών από τα υφιστάμενα ή μελετώμενα VTS σε μια ή περισσότερες γενικές υπηρεσίες διαχείρισης της ναυτιλιακής κυκλοφορίας στα ευρωπαϊκά ύδατα .

Αναμένεται να οδηγήσει σ' ένα σύστημα που να παρέχει στους ενδιαφερόμενους χρήστες υπηρεσίες όπως πληροφορίες για τις σημερινές περιστάσεις και τις πιθανές μελλοντικές συνθήκες της κυκλοφορίας, καθώς και για την ίδια τη ναυτιλιακή κυκλοφορία, με ιδιαίτερη έμφαση στις θαλάσσιες ζώνες με υψηλή κυκλοφοριακή συχνότητα .

1.4 . Πειραματικές δοκιμές αυτόματης ανταλλαγής δεδομένων μεταξύ αέρα και εδάφους για συστήματα διαχείρισης της εναέριας κυκλοφορίας στην Ευρώπη

Στόχος είναι ο προσδιορισμός και η ανάπτυξη της ανταλλαγής δεδομένων μεταξύ εδάφους και ιπτάμενων συστημάτων και μεταξύ πιλότου και ελεγκτή ως συμπλήρωμα και επιβεβαίωση των ραδιοφωνικών επικοινωνιών, καθώς και η αποτίμηση των σχετικών εφαρμογών, αναγκών και μεθόδων .

Τα πρώτα στοιχεία ενός προγράμματος διερεύνησης των πτυχών που αφορούν τη συστηματική ανάπτυξη και ολοκλήρωση έχουν ήδη ξεκινήσει στα πλαίσια του προγράμματος Phare ( Programme of Harmonized Air Traffic Management Research in Eurocontrol ).

1.5 . Μελέτη της τεχνικής υποδομής εργασίας των ελεγκτών εναέριας κυκλοφορίας στην Ευρώπη

Στόχος είναι βελτιωθούν τα αυτόματα βοηθητικά μέσα της εργασίας των ελεγκτών εναέριας κυκλοφορίας μέσω της ανάπτυξης νέως τερματικών εργασίας ( workstations ) που να χρησιμοποιούν τις πιο πρόσφατες τεχνολογίες διασύνδεσης ανθρώπου-μηχανής, με μεσοπρόθεσμη προοπτική την επίτευξη της αναγκαίας αύξησης της ευρωπαϊκής αερομεταφορικής ικανότητας . Το πρόγραμμα θα χρειαστεί πολυκλαδική αντιμετώπιση, στην οποία να συμμετέχουν ελεγκτές, ειδικοί περί τα θέματα του ανθρώπινου παράγοντα και μηχανικοί .

2 . "Επιμελητειακά" θέματα

2.1 . Οικονομικές προβλέψεις και προβολές της ζήτησης μεταφορών φορτίου στην Κοινότητα

Στόχος είναι η εκτίμηση των δυνατοτήτων προσαρμογής του ήδη διαθέσιμου μεταφορικού συστήματος προς την αναπτυσσόμενη ζήτηση μεταφορών φορτίου, ώστε να μπορεί να γίνει εγκαίρως η εισαγωγή των αναγκαίων καινοτομιών, συμπεριλαμβανομένων ενδεχομένως και νέων συστημάτων μεταφορών .

2.2 . Οικονομικές και τεχνικές έρευνες για τις μεταφορτώσεις εμπορευμάτων - Σχεδιασμός και αξιολόγηση συστημάτων γρήγορης μεταφόρτωσης

Στόχος είναι να σχεδιαστεί και να αξιοληγηθεί ένα καινοτόμο και αποτελεσματικό σύστημα γρήγορης φορτοεκφόρτωσης εμπορευμάτων μεταξύ διαφορετικών μεταφορικών μέσων, ιδίως δε σιδηροδρόμων .

2.3 . Βελτιστοποίηση του έμψυχου υλικού στις θαλάσσιες μεταφορές . Βελτίωση της ανταγωνιστικότητας της κοινοτικής εμπορικής ναυτιλίας χάρη στην εφαρμογή προηγμένης τεχνολογίας

Στόχος είναι ο προσδιορισμός της βέλτιστης σύνθεσης του πληρώματος για διάφορους τύπους πλοίου και συστήματος θαλάσσιων μεταφορών σε διαφορετικές περιστάσεις, με αυξημένη χρήση προηγμένης τεχνολογίας .

2.4 . Συνεκτίμηση των ανθρώπινων παραγόντων στο σύστημα ανθρώπου/πλοίου

Στόχος είναι η μελέτη μιας καλύτερης αμοιβαίας προσαρμογής του σκάφους ( με τον εξοπλισμό του ) και της ανθρώπινης συμπεριφοράς, χάρη στην εκτίμηση των καθηκόντων που ανατίθενται στα μέλη του πληρώματος και της συμπεριφοράς τους σε διάφορες καταστάσεις που ανακύπτουν κατά τη λειτουργία του πλοίου και στην ανάπτυξη μεθόδων για τον περιορισμό του ανθρώπινου σφάλματος, ιδίως για τις υπηρεσίες μεταφοράς με πορθμεία .

3 . Περιορισμός των βλαβερών επιπτώσεων

3.1 . Βελτιωμένες μέθοδοι αξιολόγησης της τροχαίας ασφάλειας των ρυμουλκούντων αυτοκινήτων ιδιωτικής χρήσεως και των ρυμουλκουμένων τους

Στόχος είναι ο προσδιορισμός της έκτασης και της σημασίας σε ευρωπαϊκό επίπεδο των ατυχημάτων όπου ενέχονται αυτοκίνητα ΙΧ που ρυμουλκούν τροχόσπιτα κ.λπ . και η εκπόνηση συστάσεων για τη βελτίωση της τροχαίας τους ασφάλειας .

Η κύρια δράση έγκειται στη διαμόρφωση μιας αναλυτικής μεθοδολογίας και την ολοκλήρωση στατιστικών μελετών .

3.2 . Εκτίμηση της τροχαίας ασφάλειας των δυνατών συνδυασμών φορτηγού-ρυμουλκού και ρυμουλκούμενου

Στόχος είναι η ανάλυση των ήδη εγκεκριμένων με έγκριση τύπου ρυθμίσεων για συνδυασμούς ρυμουλκού-ρυμουλκούμενου φορτηγού και η διεξαγωγή τεχνικής ανάλυσης διάφορων τύπων οδικού συρμού, με απώτερο σκοπό την εκπόνηση νέων κανονισμών ασφαλείας .

Με βάση αυτούς τους στόχους, τα γενικά κριτήρια που θα εφαρμόζονται για την αξιολόγηση των αποτελεσμάτων του προγράμματος θα είναι τα ακόλουθα :

1 . Εφόσον ο πρώτος γενικός στόχος είναι η βελτίωση της αποτελεσματικότητας και της ανταγωνιστικότητας των κοινοτικών μεταφορών, η αξιολόγηση πρέπει να καθορίζει κατά πόσον οι δράσεις :

- συνέβαλαν στην αύξηση της τεχνολογικής ανταγωνιστικότητας της ευρωπαϊκής βιομηχανίας στον τομέα των μεταφορών και άλλους συναφείς τομείς,

- συνέβαλαν στην τεχνολογική εναρμόνιση και τη μείωση των εμποδίων άσκησης μεταφορικών δραστηριοτήτων,

- συνέβαλαν στη μείωση των επενδυτικών και διαχειριστικών δαπανών, στην αύξηση των δυνατοτήτων του δικτύου και στην βελτίωση των επιδόσεων και της ποιότητας των υπηρεσιών .

2 . Εφόσον άλλος ένας γενικός στόχος είναι η βελτίωση της ασφάλειας και των συνθηκών εργασίας, η αξιολόγηση πρέπει να καθορίζει κατά πόσον οι δράσεις :

- συνέβαλαν στη μείωση των κινδύνων που συνεπάγονται τα οχήματα και τα μεταφορικά συστήματα για τους ανθρώπους και τα υλικά αγαθά,

- θα μπορέσουν να βελτιώσουν τις συνθήκες εργασίας.

3 . Εφόσον ένας ακόμη γενικός στόχος είναι η μείωση των επιπτώσεων στο περιβάλλον, η αξιολόγηση πρέπει να καθορίζει :

- κατά πόσον οι δράσεις συνέβαλαν στη μείωση των βλαβερών συνεπειών των μεταφορών στο περιβάλλον .

4 . Επιπλέον, το πρόγραμμα Euret αποσκοπεί γενικά στην επιτάχυνση της έρευνας στον τομέα των μεταφορών στην Κοινότητα . Σε σχέση με αυτόν τον στόχο, η αξιολόγηση θα εφαρμόζει κριτήρια, όπως :

- η επιτάχυνση της ευρωπαϊκής συνεργασίας όσον αφορά τις δράσεις έρευνας στον τομέα των μεταφορών,

- το επίπεδο των μεταφορών τεχνολογίας μεταξύ κρατών μελών και μεταξύ βιομηχάνων ή/και εμπορευόμενων,

- τις δυνατότητες εφαρμογής των αποτελεσμάτων της έρευνας,

- την εισροή πληροφοριών που θα βοηθήσει τη λήψη αποφάσεων στον τομέα της πολιτικής των μεταφορών, της έρευνας ή της βιομηχανίας της σχετικής με τον τομέα των μεταφορών .

5 . Στα ευρύτερα πλαίσια του προγράμματος-πλαισίου, η αξιολόγηση πρέπει να γίνεται σύμφωνα με όλα τα κριτήρια επιλογής που προβλέπονται στο παράρτημα ΙΙΙ του προγράμματος-πλαισίου που θεσπίστηκε με την απόφαση 87/516/Ευρατόμ, ΕΟΚ, στα οποία περιλαμβάνεται το κριτήριο της συμβολής στην ενίσχυση της οικονομικής και κοινωνικής συνοχής της Κοινότητας .

Η αξιολόγηση πρέπει να πραγματοποιείται από ανεξάρτητους εμπειρογνώμονες .

( 1 ) Περιλαμβανομένων και εξόδων προσωπικού και διοικητικών εξόδων ύψους 2,6 εκατομμυρίων Ecu . 2 εκατομμύρια Ecu μπορούν να διατεθούν για συντονισμένες δράσεις ( 1.1, 2.1, 3.1, 3.2 ).

ΠΑΡΑΡΤΗΜΑ ΙΙ ΣΥΝΟΨΗ ΤΟΥ ΠΡΟΓΡΑΜΜΑΤΟΣ ΚΑΙ ΕΝΔΕΙΚΤΙΚΗ ΚΑΤΑΝΟΜΗ ΤΩΝ ΠΟΡΩΝ

Ενδεικτική

κατανομή

( εκατομμύρια Ecu ) 1 . ΒΕΛΤΙΣΤΟΠΟΙΗΣΗ ΤΗΣ ΕΚΜΕΤΑΛΛΕΥΣΗΣ ΤΟΥ ΔΙΚΤΥΟΥ 16,5 ( 66 %) 1.1 . Ανάλυση κόστους-κέρδους και ανάλυση βάσει πολλαπλών κριτηρίων για την κατασκευή νέων δρόμων 0,5 1.2 . Θέσπιση του ευρωπαϊκού συστήματος διαχείρισης των σιδηροδρομικών μεταφορών 5,0 1.3 . Σχεδιασμός και αξιολόγηση συστήματος διαχείρισης των θαλάσσιων μεταφορών 3,0 1.4 . Δοκιμές των αυτοματοποιημένων ανταλλαγών στοιχείων εδάφους-αέρα για τα συστήματα διαχείρισης των αεροπορικών μεταφορών στην Ευρώπη 5,0 1.5. Μελέτες των σταθμών ελέγχου εναέριας κυκλοφορίας στα πλαίσια των συστημάτων διαχείρισης των αεροπορικών μεταφορών . 3,0 2 . ΒΕΛΤΙΣΤΟΠΟΙΗΣΗ ΤΗΣ ΔΙΟΙΚΗΤΙΚΗΣ ΔΙΑΧΕΙΡΙΣΗΣ 7,5 ( 30 %) 2 .1 . Οικονομικό σενάριο και πρόβλεψη της εξέλιξης της ζήτησης μεταφορών εμπορευμάτων στην Κοινότητα 0,5 2.2 . Οικονομική και τεχνική έρευνα για τη μεταφόρτωση εμπορευμάτων - Σχεδιασμός και αξιολόγηση συστημάτων ταχείας μεταφόρτωσης 3,0 2.3 Βελτιστοποίηση του ανθρώπινου δυναμικού στις θαλάσσιες μεταφορές 3,0 2.4 . Συνεκτίμηση του ανθρώπινου παράγοντα στο σύστημα άνθρωπος/πλοίο . 1,0 3 . ΜΕΙΩΣΗ ΤΩΝ ΒΛΑΒΕΡΩΝ ΕΞΩΤΕΡΙΚΩΝ ΕΠΙΠΤΩΣΕΩΝ 1,0 ( 4 %) 3.1 . Βελτιωμένες μέθοδοι αξιολόγησης της οδικής ασφάλειας των συνδυασμών ιδιωτικού αυτοκινήτου ρυμουλκουμένου 0,5 3.2 . Εκτίμηση της οδικής ασφάλειας των πιθανών συνδυασμών φορτηγού-ρυμουλκουμένου . 0,5

25,0 ( 1 )

ΠΑΡΑΡΤΗΜΑ ΙΙΙ ΤΡΟΠΟΣ ΥΛΟΠΟΙΗΣΗΣ ΤΟΥ ΠΡΟΓΡΑΜΜΑΤΟΣ ΚΑΙ ΠΟΣΟΣΤΟ ΤΗΣ ΧΡΗΜΑΤΟΟΙΚΟΝΟΜΙΚΗΣ ΣΥΜΜΕΤΟΧΗΣ ΤΗΣ ΚΟΙΝΟΤΗΤΑΣ

Το πρόγραμμα θα υλοποιηθεί μέσω :

i ) ερευνητικών συμβάσεων κοινής δαπάνης,

ii ) συντονισμένων δράσεων,

iii ) μελετών και εκτιμήσεων .

Συμμετέχοντες μπορεί να είναι πανεπιστήμια, ερευνητικοί οργανισμοί και βιομηχανικές εταιρείες, συμπεριλαμβανομένων μικρών και μεσαίων επιχειρήσεων, μεμονωμένων ατόμων ή οποιουδήποτε συνδυασμού των ανωτέρω φορέων, που είναι εγκατεστημένοι στην Κοινότητα .

Τα ερευνητικά προγράμματα κοινής δαπάνης πρέπει, κατά γενικό κανόνα, να αναλαμβάνονται από ανεξάρτητους συμμετέχοντες από τουλάχιστον δύο κράτη μέλη .

Οι συμβάσεις για τα ερευνητικά προγράμματα κοινής δαπάνης κατακυρώνονται, κατά γενικό κανόνα, μετά από διαδικασία επιλογής με βάση προσκλήσεις υποβολής προσφορών που δημοσιεύονται στην Επίσημη Εφημερίδα των Ευρωπαϊκών Κοινοτήτων .

Για τις συμβάσεις κοινής δαπάνης, η κοινοτική συμμετοχή ανέρχεται, κατά γενικό κανόνα, στο 50 % της συνολικής δαπάνης, αλλά το ποσοστό αυτό μπορεί να κυμαίνεται ανάλογα με τη φύση και το στάδιο ανάπτυξης της έρευνας . Εναλλακτικά, τα πανεπιστήμια και τα ερευνητικά ιδρύματα μπορούν, για κάθε σχέδιο που αναλαμβάνουν στα πλαίσια αυτού του προγράμματος, να επιλέγουν είτε χρηματοδότηση κατά 50 % των συνολικών δαπανών είτε χρηματοδότηση κατά 100 % των πρόσθετων οριακών δαπανών .